Eelnõu 17.07.2025

Esitaja: vallavalitsus

Ettekandja: vallavanem Mikk Järv



**KANEPI VALLAVOLIKOGU**

**MÄÄRUS**

Kanepi 17.07.2025 nr 1-2/

**Õigusaktidega kohaliku omavalitsuse pädevusse antud ülesannete delegeerimine**

Määrus kehtestatakse kohaliku omavalitsuse korralduse seaduse § 22 lõike 2 alusel.

**§ 1. Üldsätted**

(1) Määrus reguleerib õigusaktiga kohaliku omavalitsuse, kohaliku omavalitsuse üksuse või kohaliku omavalitsuse organi pädevusse antud küsimuste otsustuspädevust Kanepi vallas.

(2) Määruses kasutatakse mõisteid järgmises tähenduses:

1) vallavalitsus on Kanepi valla kollegiaalne täitevorgan Kanepi vallavalitsus;

2) ametiasutus on Kanepi valla ametiasutus Kanepi Vallavalitsus.

(3) Ametiasutusel on õigus määrata haldusmenetluse seaduse § 8 lõike 2 alusel ametnik või ametnikud, kelle ülesandeks on ametiasutuse pädevuses olevate ülesannete täitmine.

**§ 2. Alusharidusseaduse ülesannete delegeerimine**

(1) Ametiasutus täidab alusharidusseadusega (AHS) kohaliku omavalitsuse kui lasteaia pidaja pädevusse antud alljärgnevaid ülesandeid:

1) teeb AHS § 5 lõike 6 kohaselt kättesaadavaks teabe kohaliku omavalitsuse üksuse pakutavatest lastehoiu- ja lasteaiakohtadest;

2) korraldab AHS § 6 sätetest lähtuvalt lastehoiu koha ja lasteaiakoha taotlemisega seotud tegevused;

3) osaleb AHS § 19 lõike 1 alusel lasteaia järjepideva arengu tagamiseks arengukava koostamise protsessis;

4) AHS § 26 lõike 6 alusel edastab lasteaia hooldekogule oma ülesannete täitmiseks vajaliku teabe;

5) lepib AHS § 46 lõike 5 alusel kokku munitsipaallastehoiu- ja -lasteaiakoha tagamisel teise omavalitsuse munitsipaallasteaias koha maksumusega seotud kulude tasumise;

6) teatab AHS § 51 lõike 2 kohaselt hariduse infosüsteemi kaudu Haridus- ja Teadusministeeriumile lasteaia tegevuskohad.

(2) Volitada vallavanemat vastutava töötaja puudumisel asutuses määrama direktori lapse arengu toetamiseks tugiteenuste koordineerijaks (AHS § 12 lõige 3).

**§ 3. Atmosfääriõhu kaitse seaduse ülesannete täitmine**

Atmosfääriõhu kaitse seaduse § 225 lõike 3 alusel välisõhus leviva müra normtaseme ületamise vältimiseks piirab liikluskorraldusega mootorsõidukite liikumist valla territooriumil ametiasutus.

**§ 4. Hädaolukorra seaduse ülesannete täitmine**

(1) Vallavalitsus täidab hädaolukorra seadusega (HOS) kohaliku omavalitsuse üksuse pädevusse antud alljärgnevaid ülesanded:

1) analüüsib HOS § 9 lg 5 alusel oma kriisireguleerimise ülesannete täitmiseks riske;

2) korraldab HOS § 36 lg 4 alusel elutähtsate teenuste (kaugküttega varustamine; kohaliku tee sõidetavuse tagamine; veega varustamine ja kanalisatsioon) toimepidevust, kui omavalitsuse üksuse korraldatavat teenust osutab elutähtsa teenuse osutaja;

3) kehtestab HOS § 37 lg 2 alusel määrusega elutähtsa teenuse kirjelduse ja elutähtsa teenuse toimepidevuse nõuded;

4) kinnitab HOS § 40 lg 2 alusel elutähtsa teenuse osutaja toimepidevuse riskianalüüsi ja plaani.

(2) Ametiasutus täidab hädaolukorra seadusega kohaliku omavalitsuse üksuse pädevusse antud alljärgnevaid ülesanded:

1) kooskõlastab HOS § 15 lg 5 alusel hädaolukorra lahendamise plaani Päästeametiga;

2) aitab HOS § 16 lg 4 alusel kaasa isikute evakueerimisele ning evakueeritute majutamisele ja toitlustamisele;

3) koordineerib HOS § 37 lg 1 alusel elutähtsa teenuse toimepidevuse tagamist, arvestades elutähtsate teenuste ristsõltuvust;

4) nõustab HOS § 37 lg 1 alusel elutähtsate teenuste osutajaid;

5) teeb HOS § 37 lg 1 alusel järelevalvet elutähtsate teenuste toimepidevuse tagamise, sealhulgas elutähtsa teenuse katkestusi ennetavate meetmete rakendamise üle;

6) juhib HOS § 37 lg 1 alusel hädaolukorra lahendamist, koostab hädaolukorra lahendamise plaani ning korraldab riskikommunikatsiooni ja kriisireguleerimisõppusi hädaolukorra seaduse 3. peatükis sätestatu kohaselt.

**§ 5. Kalmistuseaduse ülesannete täitmine**

(1) Vallavalitsus otsustab kalmistuseaduse § 6 lõike 5 alusel kalmistu haldamisega seotud ülesannete täitmiseks volitamiseks halduslepingu sõlmimise.

(2) Ametiasutus:

1) teeb kalmistuseaduse § 6 lõikes 1 sätestatud kalmistute haldamiseks vajalikke toiminguid;

2) teeb kohaliku omavalitsuse pädevuses olevaid toiminguid seoses tundmatu või omasteta surnu matmisega;

3) täidab kalmistuseaduse § 12 lõike 1 alusel riikliku järelevalve ülesandeid.

**§ 6. Keskkonnaseadustiku üldosa seaduse ülesannete täitmine**

(1) Vallavalitsus täidab keskkonnaseadustiku üldosa seadusega (KeÜS) kohaliku omavalitsuse üksuse pädevusse antud alljärgnevaid ülesanded:

1) piirab KeÜS § 32 lõike 5 alusel valla omandis oleva maatükil viibimist, kui see on vajalik avalikes huvides või kolmandate isikute kaitseks;

2) annab KeÜS § 38 lõikes 5 sätestatud nõusoleku kallasraja tõkestamiseks.

3) esitab KeÜS § 43 lõikes 2 sätestatud kirjaliku arvamuse keskkonnaloa (vee erikasutuse, saasteainete viimisel paiksest saasteallikast välisõhku või jäätmete käitlemise) taotluse kohta. Arvamuse esitamine ei piira õigust esitada edasise menetluse käigus täiendavaid seisukohti.

(2) Ametiasutus täidab keskkonnaseadustiku üldosa seaduse § 621 lõike 2 § 622 lõike 2 alusel riikliku järelevalve teostaja ülesandeid.

**§ 7. Kinnisasja sundvõõrandamise seaduse ülesannete täitmine**

(1) Vallavalitsus otsustab kinnisasja sundvõõrandamise seadusega (KASVS) § 461 lõike 3 ja § 463 lõike 5 alusel detailplaneeringu koostamise kohustuse puudumise korral tehnovõrgu ja -rajatise talumiskohustuse kehtestamiseks sundvalduse seadmise.

(2) Ametiasutus teeb KASVS §-des 462 ja § 463 sätestatud toimingud, mis ei ole delegeeritud vallavalitsusele.

**§ 8. Kohanimeseaduse ülesannete delegeerimine ja kohanime määramise eelnõu avalikustamine**

(1) Kohanimeseaduse (KNS) § 5 lõike 1 punkti 3, lõike 4 ja 51, § 6 lõigete 3, 6, 7 ja 9 alusel täidab kohaliku omavalitsuse kui kohanimemääraja ülesandeid vallavalitsus.

(2) Kohanime määramiseks kohanimeseadusega sätestatud vajalikud eeltoimingud teostab ametiasutus.

(3) Ametiasutus avalikustab kohanime määramise eelnõu seaduses sätestatud juhtudel ja tähtaja jooksul enne kohanime määramise otsustamist valla veebilehel.

(4) Ametiasutus lahendab KNS § 24 lõike 21 alusel esitatud vaide.

**§ 9. Korrakaitseseaduse ülesannete täitmine**

Vallavalitsus on volitatud otsustama kohaliku omavalitsuse nimel korrakaitseseaduse § 56 lõike 3 punktis 2 nimetatud ülemäärase müra ja valgusefektide tekitamise lubamist.

**§ 10. Küberturvalisuse seaduses sätestatud ülesannete delegeerimine**

Vallavalitsus täidab küberturvalisuse seadusega kohaliku omavalitsuse üksusele pandud ülesandeid.

**§ 11. Lastekaitseseaduse ülesannete delegeerimine**

Lastekaitseseadusega (LasteKS) kohalikule omavalitsusüksusele pandud ülesandeid täidab ametiasutus v.a LasteKS § 23 lõikes 2 sätestatud alaealise öise liikumispiirangu lühendamine, mille otsustab vallavalitsus.

**§ 12. Liiklusseaduse ülesannete täitmine**

(1) Vallavalitsus täidab liiklusseaduse (LS) ja selle alusel antud õigusaktidega kohaliku omavalitsuse üksuse pädevusse antud alljärgnevaid ülesanded:

1) kehtestab LS § 92 lõike 4 alusel valvega hoiukoha asukoha;

2) kehtestab LS § 153 lõike 3 alusel Kanepi valla territooriumil täiendavad nõuded maastikusõidukite liiklemisele.

(2) Ametiasutus täidab liiklusseaduse (LS) ja selle alusel antud õigusaktidega kohaliku omavalitsuse üksuse pädevusse antud alljärgnevaid ülesanded:

1) korraldab LS § 3 lõike 5 alusel Kanepi valla haldusterritooriumil liiklusohutusalase selgitus- ja kasvatustöö tegemist;

2) viib LS §-st 5 tulenevalt ellu rahvuslikku liiklusohutusprogrammi;

3) otsustab LS § 15 lõike 2 punkti 2 ning majandus- ja taristuministri 19. veebruari 2015 määruse nr 12 „Suurima lubatud sõidukiiruse suurendamise tingimused ja kord“ § 3 lõike 1 ja § 6 lõike 1 alusel asulasisesel teel suurima lubatud sõidukiiruse suurendamise või tühistamise;

4) korraldab ja realiseerib LS § 92 lõigetest 5 ja 51 tulenevalt sõidukite teisaldamise õigust;

5) korraldab LS § 166 alusel liikumispuudega ja pimeda inimese liiklemist ja neid teenindavate sõidukite parkimist ning liikumispuudega inimeste juhitavate sõidukite parkimist;

6) annab LS § 167 lõike 2 ja sotsiaalministri 23. detsembri 2010 määruse nr 90 „Liikumispuudega või pimedat inimest teenindava sõiduki parkimiskaardi vorm ja väljaandmise tingimused“ § 2 lõike 3 alusel välja liikumispuudega või pimedat inimest teenindavate sõidukite parkimiskaarte;

7) tagab majandus- ja taristuministri 19. veebruari 2015 määruse nr 12 „Suurima lubatud sõidukiiruse suurendamise tingimused ja kord“ § 6 lõigete 4 ja 5 alusel asulavälisel teel ja kohaliku omavalitsuse asulasisesel teel liikluse korraldamise ja liikluskorraldusvahendite õige paigalduse;

8) täidab liiklusseadusest ja selle rakendusaktidest tee omanikule tulenevaid ülesandeid kohalikel teedel, sh menetleb ja väljastab eriveo lubasid ja liikluskeelu alaseid lubasid.

**§ 13. Looduskaitseseaduse ülesannete täitmine**

(1) Vallavalitsus täidab looduskaitseseadusega (LKS) kohaliku omavalitsuse üksuse pädevusse antud alljärgnevaid ülesanded:

1) esitab LKS § 40 lõike 4 alusel ehituskeeluvööndi vähendamiseks Keskkonnaametile taotluse;

2) kehtestab LKS § 42 lõike 3 alusel supelranna kasutamise ja hooldamise korra;

3) määrab LKS § 42 lõike 4 alusel supelranda teenindavate rajatiste iseloomu ja paigutuse;

4) kehtestab LKS § 45 alusel tiheasustusalal üksikpuude raiumiseks loa andmise tingimused ja korra.

(2) Ametiasutus täidab looduskaitseseadusega1 (LKS) kohaliku omavalitsuse üksuse pädevusse antud alljärgnevaid ülesanded:

1) korraldab ja teostab LKS §-s 9 sätestatud loodusobjekti kohaliku kaitse alla võtmise menetluse toimingud, v.a loodusobjekti kaitse alla võtmise menetluse algatamise otsustamine, mis jääb volikogu pädevusse;

2) täidab LKS § 21 lõike 2 alusel kohaliku loodusobjekti valitseja ülesandeid;

3) sõlmib LKS § 50 punktis 8 nimetatud püsielupaiga valitsejaga kaitsekorra või tegevuskava kohaste tööde tegemiseks lepingu;

4) täidab ja rakendab LKS § 702 lõikest 2 ja § 703 lõikest 2 lähtuvalt kohalikule omavalitsusele pandud riikliku järelevalve ülesandeid ja erimeetmeid.

**§ 14. Loomakaitseseaduse ülesannete täitmine**

Loomakaitseseaduse (LoKS) § 5 lõikes 3 ja Vabariigi Valitsuse 16. aprilli 2002. aasta määrusega nr 130 „Hulkuvate loomade püüdmise, pidamise ja nende omaniku kindlakstegemise ning hulkuvate loomade hukkamise kord“ kohaliku omavalitsusüksuse pädevusse antud ülesandeid täidab ametiasutus.

**§ 15. Loomatauditõrje seaduse täitmine**

Loomatauditõrje seadusega (LTTS) kohaliku omavalitsuse pädevusse antud ülesanded (kohaliku loomatauditõrje komisjoni esindaja määramine, omanikuta koduloomade püüdmine, lemmikloomade üle arvestuse pidamine jms) täidab ametiasutus.

**§ 16. Maakatastriseaduse ülesannete delegeerimine**

Vallavalitsus määrab Maakatastriseaduse (MaaKats) § 18 sätestatud korras katastriüksustele sihtotstarbe. Muid maakatastriseaduse ülesandeid täidab ametiasutus.

**§ 17. Maakorraldusseaduse ülesannete delegeerimine**

Maakorraldusseadusega (MaaKS) kohaliku omavalitsuse või kohaliku omavalitsuse üksuse pädevusse antud ülesandeid täidab üldjuhul ametiasutus v.a MaaKS § 18 lõikes 2, MaaKS § 20 lõikes 2, MaaKS § 25 lõikes 2 ja MaaKS § 26 lõikes 6 sätestatud ülesanded, mis delegeeritakse vallavalitsusele.

**§ 18. Maamaksuseaduse ülesannete delegeerimine**

Maamaksuseaduse § 1 lõike 3 sätestatud kohaliku omavalitsuse ülesandeid maamaksuandmete esitamisel täidab ametiasutus.

**§ 19. Maapõueseaduse ülesannete täitmine**

Vallavalitsus täidab maapõueseaduse § 27 lõike 7 kohaliku omavalitsuse ülesannet esitada kirjalik arvamus üldgeoloogilise uurimistöö loa ja uuringuloa taotlemise kohta.

**§ 20. Maareformi seaduse ülesannete delegeerimine**

(1) Vallavalitsus täidab maareformi seadusega (MaaRS) ja maareformi seaduse rakendusaktidega kohaliku omavalitsuse üksuse pädevusse antud ülesanded, mis seisnevad haldusakti andmises.

(2) Ametiasutus täidab maareformi seadusega (MaaRS) ja maareformi seaduse rakendusaktidega kohaliku omavalitsuse üksuse pädevusse antud ülesanded, mis seisnevad toimingute ja menetlustoimingute tegemises.

**§ 21. Metsaseaduses sätestatud ülesannete delegeerimine**

Vallavalitsusele delegeeritakse metsaseadusega kohaliku omavalitsuse üksusele ja kohalikule omavalitsusele pandud ülesannete täitmine.

**§ 22. Nakkushaiguste ennetamise ja tõrje seaduses sätestatud ülesannete delegeerimine**

Nakkushaiguste ennetamise ja tõrje seaduses sätestatud kohaliku omavalitsuse üksusele pandud ülesanded delegeeritakse vallavalitsusele.

**§ 23. Noorsootöö seaduse ülesannete delegeerimine**

Noorsootöö seadusega (NTS) kohalikule omavalitsusüksusele pandud ülesandeid täidab ametiasutus v.a NTS § 15’2 sätestatud noorte huvihariduse ja huvitegevuse kava kinnitamine ja muutmine, mille otsustab vallavalitsus.

**§ 24. Pakendiseaduse ülesannete täitmine**

Ametiasutus täidab pakendiseadusega (PakS) kohaliku omavalitsuse üksuse pädevusse antud alljärgnevaid ülesanded:

1) sõlmib PakS § 171 lõikes 13 lepingu taaskasutusorganisatsiooniga pakendite kogumiskohtade määramiseks;

2) lepib PakS § 171 lõike 4 alusel taaskasutusorganisatsiooniga kokku pakendite kogumiskohtade asukoha, kogumiskonteinerite miinimumarvu ja miinimummahu iga kogumiskoha kohta ning nende tühjendamissageduse ning annab nõusoleku vähendada pakendijäätmete kogumiskohtade tihedust ning kogumiseks ettenähtud konteinerite arvu ja mahtu;

3) annab PakS § 20 lõikes 44 sätestatud nõusoleku pakendatud kauba müüjale korraldada tagatisrahaga pakendi tagasivõtmise väljaspool oma müügikoha teenindusmaa piire.

**§ 25. Peremehetu ehitise hõivamise korra ülesannete täitmine**

Vallavalitsus täidab Vabariigi Valitsuse 08.08.1996 määruse nr 211 „Peremehetu ehitise hõivamise korra kinnitamine“ punktides 8 ja 10 kohaliku omavalitsuse pädevusse antud ehitise peremehetuse väljaselgitamise ülesandeid.

**§ 26. Põhikooli- ja gümnaasiumiseaduse ülesannete delegeerimine**

(1) Vallavalitsus täidab põhikooli- ja gümnaasiumiseadusega (PGS) kohaliku omavalitsuse kui kooli pidaja pädevusse antud alljärgnevaid ülesanded:

1) PGS § 24 lõike 7 alusel direktori ettepanekul ja hoolekogu nõusolekul valdkonna eest vastutava ministri kehtestatud koolivaheaegadest erinevate koolivaheaegade kehtestamine;

2) PGS § 26 lõigetes 2, 3 ja 5 sätestatud tingimustel klassi täitumuse ülemisest piirnormist väiksema või suurema klassi täitumuse piirnormi kehtestamine;

3) PGS § 44 lõikest 2 tulenevalt nõusoleku andmine kooli kodukorras õpilaste ja koolitöötajate vaimset või füüsilist tervist ohustavate olukordade ennetamise, neile reageerimise, juhtumitest teavitamise ning nende juhtumite lahendamise meetmete rakendamise korra kehtestamiseks;

4) PGS § 71 lõike 2 punktist 6 tulenev korra kehtestamine koolitöötajate koosseisu kinnitamiseks;

(2) Ametiasutus täidab põhikooli- ja gümnaasiumiseadusega (PGS) kohaliku omavalitsuse kui kooli pidaja pädevusse antud alljärgnevaid ülesanded:

1) tagab PGS § 37 lõikest 2 lähtuvalt koolis tugispetsialistide teenuse rakendamise võimalused;

2) korraldab PGS § 38 lõike 1 sätetest lähtuvalt ja vallavalitsuse nõusolekul koostöös kooliga pikapäevarühmade moodustamise;

3) korraldab PGS § 42 lõike 1 alusel koolis õpilaste toitlustamise;

4) korraldab PGS §-st 43 lähtuvalt koolis tervishoiuteenuse osutamise;

5) loob võimalused PGS § 44 lõikes 3 kirjeldatud meetmete rakendamiseks;

6) loob PGS § 45 lõike 2 alusel võimalused õpilaste ja koolitöötajate kaitseks hädaolukorras;

7) korraldab PGS § 46 lõikes 1 nimetatud õpilase haridusliku erivajaduse väljaselgitamiseks ja õpilasele vajaliku toe pakkumiseks võimaluste loomise;

8) esitab PGS § 63 lõike 2 alusel koolitusloa saamise taotluse haridus- ja teadusministrile ning annab PGS § 63 lõike 3 punktis 4 märgitud kinnituse;

9) tagab PGS § 80 lõike 9 kohaselt tegevuse lõpetanud kooli õpilastele võimaluse jätkata õpinguid muus koolis.

(3) Volitada direktorilt PGS § 27 lõike 5 alusel kehtestama kooli vastuvõtu tingimused ja korra.

**§ 27. Raamatupidamise seaduse ülesannete täitmine**

Delegeerida raamatupidamise seaduse § 2 lõikest 2 ja § 11 lõikest 1 tulenevalt Kanepi valla kui raamatupidamiskohuslase raamatupidamise sise-eeskirja kehtestamine vallavalitsusele.

**§ 28. Relvaseaduses sätestatud ülesannete delegeerimine**

Vallavalitsusele delegeeritakse relvaseaduses kohaliku omavalitsuse üksusele ja kohalikule omavalitsusele pandud ülesannete täitmine.

**§ 29. Riigihalduse ministri 22.02.2018 määrusest nr 14 „Hajaasustuse programm“ tulenevate ülesannete delegeerimine**

Riigihalduse ministri 22.02.2018 määruses nr 14 „Hajaasustuse programm“ kohaliku omavalitsuse üksusele pandud ülesanded delegeeritakse vallavalitsusele.

**§ 30. Riigilõivuseadusega kohaliku omavalitsuse üksusele pandud ülesannete täitmise delegeerimine**

Vallavalitsusele delegeeritakse ülesanne esitada Politsei- ja Piirivalveametile või konsulaarametnikule taotlusi isikute riigilõivu tasumisest vabastamiseks või tasutava riigilõivu määra vähendamiseks.

**§ 31. Riikliku järelevalve ülesannete delegeerimine**

(1) Seadusega kohalikule omavalitsusele, kohaliku omavalitsuse üksusele, organile või asutusele ja kohalikule omavalitsusorganile pandud riikliku järelevalve ülesannete täitmine delegeeritakse Vallavalitsusele.

(2) Vallavalitsusel on õigus määrata haldusmenetluse seaduse § 8 lõike 2 alusel ametnik või ametnikud, kelle ülesandeks on käesoleva paragrahvi lõikes 1 nimetatud riikliku järelevalve ülesannete täitmine.

**§ 32. Ruumiandmete seaduse ülesannete delegeerimine**

Ruumiandmete seaduse (RAS) § 20 lõikes 4, § 34 lõikes 2, §-des 54-57 sätestatud kohaliku omavalitsuse pädevusse antud ülesandeid täidab vallavalitsus välja arvatud koha-aadressi määraja menetlustoimingute tegemine, mida teostab ametiasutus.

**§ 33. Sotsiaalhoolekande seaduse ülesannete delegeerimine**

Sotsiaalhoolekande seadusega (SHS) kohaliku omavalitsuse üksusele pandud ülesandeid, mis ei ole Kanepi Vallavolikogu määrustega delegeeritud vallavalitsusele, täidab ametiasutus, välja arvatud:

1) SHS § 14 lõike 1 alusel tingimuste ja korra kehtestamine;

2) SHS § 133 lõike 6 alusel riikliku toimetulekutoetuse määramiseks eluasemekulude piirmäärade kehtestamine.

**§ 34. Tarbijakaitseseaduses sätestatud ülesannete delegeerimine**

Vallavalitsus täidab tarbijakaitseseaduse paragrahvis 20 sätestatud kohaliku omavalitsuse üksusele ja kohalikule omavalitsusele pandud ülesandeid.

**§ 35. Teeregistri põhimääruses sätestatud ülesande delegeerimine**

Delegeerida teeregistri põhimääruse § 12 lõike 2 alusel kohaliku omavalitsusüksuse pädevusse antud ülesande täitmine ametiasutusele.

**§ 36. Veeseaduse ülesannete täitmine**

(1) Vallavalitsus täidab veeseadusega (VeeS) kohaliku omavalitsuse üksuse pädevusse antud alljärgnevaid ülesanded:

1) annab VeeS § 32 lõike 5 punkti 1 alusel nõusoleku vee erikasutuseks;

2) kehtestab VeeS § 32 lõike 5 punkti 4 ning § 7 lõike 4 alusel avalikult kasutatavate veekogude kasutamiseks piirangud;

3) kehtestab VeeS § 32 lõike 5 punkti 5 alusel reovee kohtkäitluse ja äraveo eeskirja;

4) annab nõusoleku VeeS § 7 lõike 21 alusel avalikult kasutatavate veekogude nimekirjast veekogu või selle osa välja arvamiseks;

5) kehtestab VeeS § 13 lõike 1 alusel piirangud joogivee kasutamisele, kui joogivett ei jätku inimeste ning ravi- ja haridusasutuste joogi- ja toiduvalmistamisvajaduse rahuldamiseks;

6) määrab VeeS § 13 lõike 8 alusel omavalitsuse kasuks kasutusvaldusest tulenevaid õigusi ja kohustusi teostava isiku;

7) kehtestab VeeS § 14 lõike 6 alusel piirangud joogivee kvaliteediga vee tootmiseks kasutamisel;

8) kehtestab VeeS § 18 lõike 5 alusel korraldusega avalikult kasutataval veekogul liikluse või veekogujääle mineku piirangud;

9) annab VeeS § 25 lõikest 2 tulenevalt jäätmete veekogusse uputamiseks nõusoleku;

10) annab VeeS § 281 lõike 6 alusel loa veekogu sanitaarkaitsealal veekogu või sanitaarkaitseala enda korrashoiuks vajalike ning veeseaduse § 281lõikes 1 nimetamata tööde tegemiseks;

11) annab VeeS § 32 lõikes 2 märgitud veekogu ja põhjaveekihi seisukorda mõjutavate tööde tegemiseks veekogul või veekaitsevööndis loa.

(2) Ametiasutus täidab looduskaitseseadusega (LKS) kohaliku omavalitsuse üksuse pädevusse antud alljärgnevaid ülesanded:

1) korraldab VeeS § 32 lõike 5 punkti 2 alusel Kanepi vallale kuuluvate veekogude haldamist;

2) korraldab VeeS § 32 lõike 5 punkti 3 alusel veeavarii ja vee äkkreostuse tagajärgede likvideerimist;

3) korraldab VeeS § 32 lõike 5 punkti 6 alusel meetmeprogrammis kavandatud meetmete elluviimise ja tagamise vastavalt oma pädevusele;

4) kannab VeeS § 241 lõike 3 alusel keskkonnaministri käskkirjaga kinnitatud reoveekogumisalad valla üldplaneeringule;

5) kooskõlastab VeeS § 263 lõike 16 alusel nitraaditundliku ala tegevuskava eelnõu.

**§ 37. Ühisveevärgi ja –kanalisatsiooni seaduse ülesannete täitmine**

(1) Vallavalitsus täidab ühisveevärgi ja -kanalisatsiooni seadusega (ÜVVKS) kohaliku omavalitsuse üksuse pädevusse antud alljärgnevaid ülesanded:

1) otsustab ÜVVKS § 2 lõike 2 alusel, millised ehitisi ja seadmeid ei loeta ühisveevärgi ja -kanalisatsiooni süsteemi kuuluvaiks;

2) kooskõlastab ÜVVKS § 6 lõikest 3 tulenevalt ühisveevärgi ja -kanalisatsiooniga liitumise tasu metoodika;

3) korraldab ÜVVKS § 7 lõikest 2 lähtuvalt koostöös ametiasutusega vee-ettevõtja leidmiseks riigihanke.

(2) Ametiasutus täidab ühisveevärgi ja -kanalisatsiooni seadusega (ÜVVKS) kohaliku omavalitsuse üksuse pädevusse antud alljärgnevaid ülesanded:

1) korraldab ÜVVKS § 4 lõikest 11 lähtuvalt ühisveevärgi ja -kanalisatsiooni arendamise kava koostamist;

2) kontrollib ÜVVKS § 6 lõikest 2 lähtuvalt ühisveevärgi ja -kanalisatsiooniga liitumise tasu suurust, põhjendatust ja vastavust metoodikale.

**§ 38. Rakendussätted**

(1) Tunnistada kehtetuks:

1) Kanepi Vallavolikogu 17.04.2018 määrus nr 26 „Kohaliku omavalitsuse pädevusse antud ülesannete delegeerimine“;

2) Kanepi Vallavolikogu 19.06.2018 määrus nr 37 „Koolieelse lasteasutuse seaduses lasteasutuse pidaja ja põhikooli- ja gümnaasiumiseaduses kooli pidaja pädevuse delegeerimine“;

3) Kanepi Vallavolikogu 21.11.2017 määrus nr 20 „Noorsootöö seaduses sätestatud ülesannete delegeerimine“;

4) Kanepi Vallavolikogu 23.1.2018 määrus nr 4 „Sotsiaalhoolekande seaduse, lastekaitseseaduse, sotsiaalseadustiku üldosa seaduse ja riigilõivuseadusega kohaliku omavalitsuse üksuse pädevusse antud ülesannete volitamine“.

(2) Määrus jõustub kolmandal päeval peale Riigi Teatajas avaldamist. Määruse § 2, § 26 ja § 38 lõike 1 punkt 2 jõustuvad 01.09.2025.a

Piret Rammul

Volikogu esimees

**SELETUSKIRI**

Kanepi Vallavolikogu määruse eelnõule

**Õigusaktidega kohaliku omavalitsuse pädevusse antud ülesannete delegeerimine**

**1. Eelnõu õiguslik alus**

Määrus kehtestatakse kohaliku omavalitsuse korralduse seaduse § 22 lõike 2 alusel, mille kohaselt õigusaktiga kohaliku omavalitsuse, kohaliku omavalitsuse üksuse või kohaliku omavalitsuse organi pädevusse antud küsimused otsustab omavalitsusüksuse nimel volikogu, kes võib nende küsimuste lahendamise volitada valla- või linnavalitsusele või volikogu poolt määratud osavalla või linnaosa esinduskogule, ametiasutusele, asutuse struktuuriüksusele või ametnikule.

**2. Eelnõu eesmärk, algatamise vajadus, sisu kirjeldus**

Kanepi Vallavolikogu määrustega „Kohaliku omavalitsuse pädevusse antud ülesannete delegeerimine“, „Koolieelse lasteasutuse seaduses lasteasutuse pidaja ja põhikooli- ja gümnaasiumiseaduses kooli pidaja pädevuse delegeerimine“, „Noorsootöö seaduses sätestatud ülesannete delegeerimine“ ja „Sotsiaalhoolekande seaduse, lastekaitseseaduse, sotsiaalseadustiku üldosa seaduse ja riigilõivuseadusega kohaliku omavalitsuse üksuse pädevusse antud ülesannete volitamine“ on delegeeritud ülesanded vallavalitsusele või ametnikule. Käesolev määrus koondab senised volitusnormid ja varasemad määrused tunnistatakse kehtetuks. Volitusnormid on viidud kooskõlas seadusemuudatustega. Täiendavalt on lisandunud volitusnorme hädaolukorra seadusest, küberturvalisuse seadusest, maapõueseadusest, metsaseadusest, peremehetu ehitise hõivamise korrast, raamatupidamisseadusest, relvaseadusest, hajaasustuse programmi määrusest, tarbijakaitseseadusest, teeregistri põhimäärusest.

**3. Eelnõu mõju valla eelarvele**

Määruse rakendamisega ei kaasne täiendavaid kulusid valla eelarvele.

**4. Määruse jõustumine**

Määrus jõustub kolmandal päeval peale Riigi Teatajas avaldamist.

**5. Eelnõu kooskõlastajad**

|  |  |  |
| --- | --- | --- |
| **Eelnõu kooskõlastaja:** | **Seisukoht ja põhjendus, ettepanekud:** | **Kuupäev:** |
| Kanepi Vallavalitsus | Kooskõlastatud ja suunatud volikogu istungile | 01.07.2025 |

Eelnõu koostas:

Katrin Slungin

vallasekretär